Palarong Olimpiko sa Tag-init 2004

Ang Palarong Olimpiko sa Tag-init 2004, (Greek: Θερινοί Ολυμπιακοί Αγώνες 2004, Therinoí Olympiakoí Agónes 2004), kinilala nang opisyal bilang Palaro ng Ika-XXVIII Olimpiyada, ay isang sabansaang kaganapang pampalakasang pangmaramihan na ipinagdiwang sa Atenas, Gresya, mula Agosto 13 hanggang 29 Agosto 2004, na may sawikaing Maligayang Pagdating sa Tahanan. Nakipagpaligsahan ang mga 10,625 manlalaro, ang mga ibang 600 na humigit kaysa sa inaasahan, na sinamahan ng mga 5,501 opisyal na pangkuponan mula sa 201 bansa. May mga 301 kaganapang pangmedalya sa 28 iba't ibang palakasan. Ang Atenas 2004 ay nakatala sa unang pagkakataon mula sa Palarong Olimpiko sa Tag-init 1896 na ang lahat ng mga bansa na may Pambansang Lupon ng Olimpiko ay nasa pagdadalo. Ito rin ang unang pagkakataon mula 1896 na ang Olimpiko ay naibalik sa Atenas.
Napili ang Atenas bilang punong-abalang lungsod sa kapanahunan ng Ika-106 na Pagpupulong ng IOC na ginanap sa Lausanne noong 5 Setyembre 1997. Natalo ang Atenas sa anyayang ito sa pagsasaayos ng Palarong Olimpiko sa Tag-init 1996 sa Atlanta na umabot ng pitong taong bago, noong 18 Setyembre 1990, sa kapanahunan ng Ika-96 na Pagpupulong ng IOC sa Tokyo. Sa ilalim ng pamamahala ni Gianna Angelopoulos-Daskalaki, ipinagpatuloy ng Atenas ng isa pang anyaya, panahon na maging punong-abala ng Palarong Olimpiko sa Tag-init 2004. Ang tagumpay ng Atenas sa pagtitiyak ng Palarong 2004 ay batay nang malawakan sa samo ng Atenas sa kasaysayan Olimpiko at ang hagkis na inilunan sa umiinog na gampanin na ang Gresya at Atenas ay gumanap sa pagtatatag sa Kilusang Olimpiko. Pagkatapos ng pamumuno ng lahat ng mga yugto ng paghahalal, maalwang nagapi ng Atenas ang Roma sa ika-5 at huling boto. Ang mga Kabong Bayan, Estokolmo, at Buenos Aires, na ang mga tatlong ibang lungsod na nagawa ng maikling-talaan ng IOC, ay inalis sa mga nauunang yugto ng paghahalal. Ang mga anim na iba pang lungsod ay nagpasa ng mga aplikasyon, subali't ang kanilang mga anyaya ay inalis ng IOC noong 1996. Ang mga lungsod ay Istanbul, Lille, Rio de Janeiro, San Juan, Sibilya, at San Pedrosburgo.
Ang mga maskot ay naging kaugalian sa mga Palarong Olimpiko mula Palarong Olimpiko sa Taglamig 1968 sa Grenoble, Pransiya. Ang palarong Atenas ay may dalawang opisyal na maskot: sina Athiná at Phévos (pagbigkas sa Griyego, Athina at Fivos). Ang mga magkapatid na babae at lalaki ay ipinangalan mula kay Athena, ang diyosa ng karunungan, estratehiya, at digmaan, at Phoebus, ang diyos ng liwanag at musika. Sila ay tinularan sa pamamagitan ng sinaunang daidala, na ang mga ito ay mga manika na may mga pakahulugang panrelihiyon gayundin ang pagiging mga laruan.
Ang seremonya ng pag-iilaw ng Olimpikong Apoy ay ginanap noong Marso 25 sa Sinaunang Olimpiya. Sa unang pagkakataon nang kahit kailan, naglakbay ang apoy sa buong daigdig sa pagpasa sa mga dating Olimpikong lungsod at iba pang malalaking lungsod, bago bumalik sa Gresya.
Ang Pandaigidigang Landas na Panghimpapawid ng Olimpikong Pagpasa ng Sulo 2004 ay opisyal na nagsimula noong 4 Hulyo 2004, nang dumampi ang apoy sa Sydney, Australia, punong-abalang lungsod ng Palarong Olimpiko sa Tag-init 2000.
Sydney, Australia (2000) Melbourne, Australia (1956) Tokyo, Hapon (1964) Seoul, Timog Korea (1988) Beijing, Tsina (2008) Delhi, Indiya Cairo, Ehipto (Hilagang Aprika / Gitnang Silangan) Kabong Bayan, Timog Aprika (Katimugang Aprika) Rio de Janeiro, Brasil (Timog Amerika) Lungsod ng Mehiko, Mehiko (1968) Los Angeles, Estados Unidos (1932/1984) San Luis, Estados Unidos (1904) Atlanta, Estados Unidos (1996) Lungsod ng Bagong York, Estados Unidos (Punung-himpilan ng Mga Nagkakaisang Bansa) Montreal, Canada (1976) Antwerp, Belhika (1920) Bruselas, Belhika (Punung-himpilan ng Unyong Europeo) Amsterdam, Olanda (1928) Geneva, Swesya Lausanne, Swesya (Punung-himpilan ng Pandaigdigang Lupon ng Olimpiko) Paris, Pransiya (1900/1924) Londres, United Kingdom (1908/1948/2012) Madrid, Espanya Barselona, Espanya (1992) Roma, Italya (1960) Myunik, Alemanya (1972) Berlin, Alemanya (1936) Estokolmo, Suwesa (1912) Helsinki, Pinlandiya (1952) Moskow, Rusya (1980) Kiyeb, Ukrayna Istanbul, Turkiya Sopiya, Bulgarya Nikosya, Tsipre Atenas, Gresya (1896/2004)
Ang malawakang napuring Seremonya ng Pagbubukas ng tagapamahalang avant garde ng pagtatanghal na si Dimitris Papaioannou ay ginanap noong 13 Agosto 2004 na nagsimula ng dalawampu't walong segundong baligtad na pagbibilang kasama ng mga tunog ng malakas na tibok. Nang nabuo ang pagbibilang nang baligtad, dumagundong at lumiwanag ang mga paputok sa kalangitan. Pagkatapos sumali ang mga kuwerpong pantambol at mga manunugtog ng bouzouki sa isang martsa ng pagbubukas, nagpalabas sa tabing pambidyo ang mga larawan ng pagsalipadpad, na dumadaan nang timog-kanluran mula Atenas sa pamamagitan ng Griyegong kanayunan patungong Sinaunang Olimpiya. Pagkatapos, ang isang tagatambol sa sinaunang istadyum ay sumali sa dalawahang pagtatambol sa isang tagatambol sa punong istadyum sa Atenas, na sumasanib ang likas na sinaunang palarong Olimpiko sa makabago bilang pagsasasimbolo. Sa huling bahagi ng dalawahang pagtambol, isang lumiliyab na pana ay nasibad mula sa tabing pambidyo (simbolikong mula sa sinauanng Olimpiya) patungo sa sumasalamin na sanaw, kung saan nagbunga ang apoy na bumuga sa gitna ng istadyum na naglilikha ng lumiliyab na apoy ng mga Olimpikong singsing sa sanaw. Ang Seremonya ng Pagbubukas ay isang makulay at magarbong pangtatanghal ng sinauanng kasaysayan at kulturang Griyego na bumabaliktanaw sa mga pinagmulang pangmitolohiyang ito. Nagsimula ang programa na ang batang Griyego na naglalayag ng 'bangkang-papel' patungo sa istadyum na gumagawayway ng watawat ng bansa sa musikang eter ng Hadjidakis at pagkatapos nagpakita ang isang taong-kabayo, kasunod ang isang malaking ulo ng sikladikong pigurin na sa huli nabasag sa mga piraso na sumasagisag ng mga pulong Griyego. Sa loob ng sikladikong ulo ay isang Elenistikong representasyon ng katawan ng tao, na sumasalamin ang kaisipan at paniniwala sa kasukdulanna sumasalamin sa Griyegong sining. Isang tao ay nakitang tumatalan sa lumilipad na kubo na sumasagisag ng walang hanggang 'paghihiwalay' ng tao sa pagitan ng matinding damdamin at katwiran kasunod ang isang pares ng mga batang mangingibig na mapaglarong naghahabol sa isa't isa habang ang diyos na si Eros ay lumilipad nang umiibabaw sa kanila. Kasunod doon isang makulay na paradang bangkilas na nagpapahiwatig ng pagtatala tungkol sa kasaysayang Griyego mula sa sinaunang kabihasnang Minoyka sa makabagong panahon.
Humantong ang Seremonya ng Pagbubukas sa pagliliwanag ng Olimpikong Kawang ng gintong medalistang manlalaro ng paglalayang ng 1996 na si Nikolaos Kaklamanakis. Ang malaking kawang, na naestilo sa Olimpikong Sulo ng Atenas 2004, ay uminog nang pababa upang masindihan niya, bago inangat nang dahan-dahan at itinaas ang apoy nang mataas sa pangingibabaw ng istadyum.
Kasunod ang mga makasining pagtatanghal, pumasok ang isang parada ng mga bansa sa istadyum na may humigit na 10,500 manlalaro na naglakad sa ilalim ng mga bandila ng mga 201 bansa. Isinaayos ang mga bansa ayon sa alpabetong Griyego na ginawang huling lima ang Pilipinas, Pinlandiya, Pidyi, Tsile, at Hong Kong na pumasok sa istadyum bago ang mga kinatawang Griyego. Sa okasyong ito, sa pagsunod ng nakaugalian na ang delegasyon ng Gresya ay magbubukas ng parada at isasara ito ng punong-abalang bansa, ang tagadala ng Griyegong watawat ay magbubukas ng parada at isasara ito ng lahat ng mga kinatawang Griyego. Batay sa tugon ng mga manonood, ang makabagbag-damdaming mataas na pananaw ng parada ay ang pagpasok ng mga kinatawan mula sa Apganistan na naging liban mula sa Olimpiko at may mga kababaiang mananaligsa sa unang pagkakataon. Ang mga kinatawan ng Irak ay kumanaw din ng mga damdamin. Nakilala rin ang martsa ng simbolikong pagsasama ng mga manlalaro mula sa Hilagang Korea at Timog Korea sa ilalim ng Koriyanong Watawat ng Pinagkaisahan. Ang mga bansa ng Kiribati ay napasinaya sa palarong ito at ang Silangang Timor ay napasinaya sa ilalim ng sariling watawat.
Lahat ng mga Pambansang Lupon ng Olimpiko (NOC) na nakilahok sa Palarong Atenas, na ito ay nasa kaukulan noong 1896. Nakapaglikha ang dalawang bagong NOC mula 1996, at nakalikha ng kanilang pasinaya sa mga Palarong ito (Kiribati, at Silangang Timor), samakatuwid kasama ang muling pagpapakita ng Apganistan (lumiban sa Palarong Olimpiko sa Tag-init 2000) ang kabuuang bilang ng mga bansang lumahok ay lumaki mula 199 sa 202. Ganundin mula 2000, pinalitan ng Yugoslabya ang pangalang ito sa Serbya at Montenegro at ang kodigong ito mula YUG sa SCG. Ang bilang sa loob ng mga panaklong ay nagpapahiwatig ang bilang mga lumahok na iniambag ng NOC.
Ang mga palakasan na ibinantad sa Olimpikong Tag-init 2004 ay nakatala sa ibaba. Opisyal na may 28 palakasan tulad ng paglalangoy, pagtalong-sisid, sabayang paglalangoy at polong pantubig ay nakauri ng IOC bilang mga disiplina sa loob ng palakasan ng akwatika, at ang karerang pang-upuang-gulong ay isang palakasan ng pagpapatunghay. Sa unang pagkakataon, ang kategoryang pagbubuno ay nagpakita ng pambabaeng pagbubuno at ang paligsahang eskrima ang mga kababaihan ay nakipagpaligsahan sa sable. Ang Amerikanong Kristin Heaston, na nagsimula ng yugto ng pag-aakma ng pambabaeng larong palayuan ng bolang bakal ay naging unang babae na nakipagpaligsahan sa sinaunang pook ng Olimpiya nguni't ang Kubang Yumileidi Cumba na naging unang babae na nanalo ng gintong medalya roon.
Ang palakasan ng pagpapatunghay ng karerang pang-upuang-gulong ay isang pinagkakaisahang Olimpiko/Paralimpiko, na pinayagan ang kaganapang Paralimpiko na naganap sa loob ng Olimpiko, at para sa kunabukasan, na nagsasabi ng niloloob tungkol sa karerang pang-upuang-gulong para sa kapansanang may kakayanan. Ang Palarong Paralimpiko sa Tag-init 2004 ay ginanap din sa Atenas, mula Setyembre 20 hanggang 28.
Padron:2004 Summer Olympics Calendar 31 na palakasan
Nagtapos ang Palaro noong 29 Agosto 2004. Ang seremonya ng pagtatapos ay ginanap sa Olimpikong Istadyum ng Atenas, kung saan binuksan ang Palaro nang 16 na araw na nakararaan. Halos 70,000 katao ang nagtipon sa istadyum upang mapanood ang seremonya.
Ang unang bahagi ng seremonya ay nagkalat ng pagtatanghal ng iba't ibang mang-aawit na Griyego, at nagpalabas ng mga nakaugaliang sayaw na Griyego mula sa iba't ibang rehiyon ng Gresya (Kreta, Ponto, Tesalya, atbp.). Ang kaganapan ay binalak upang maging tampok bilang pagmamalaki ng mga Griyego ang kanilang kultura at bansa na maipakita sa buong daigdig.
Ang isang bahagi ng seremonya ng pagtatapos ay ang palitan ng Olimpikong watawat ng palarong Antwerp sa pagitan ng pununglungsod ng Atenas at ang pununglungsod ng Beijing, punong-abalang lungsod ng susunod na palarong Olimpiko. Pagkatapos ng palitan ng watawat isang pagtatanghal mula sa mga kinatawan ng Beijing ay itinanghal ng isang sulyap sa kulturang Tsino upang ipakita sa buong daigdig. Ang mga mag-aaral ng Pamantasang Beijing (na sila ay nagkamaling natukoy bilang Twelve Girls Band) ay umawit na Mo Li Hua (Bulaklak na Hasmin) at ang seremonya ng medalya para sa huling kaganapan ng Olimpiyada, ang panlalaking maraton, ay napangasiwa, kung saan nanalo si Stefano Baldini ng Italya.
Ang tagapagdala ng watawat mula sa bawat delegasyon ng bansa ay pagkatapos pumasok sa may entablado, kasunod ang mga mananaligsa.
Naghatid ng mga maiikling talumpati sina Gianna Angelopoulos-Daskalaki, Pangulo ng Lupon sa Pagsasaayos, at ng Pangulong Dr. Jacques Rogge ng IOC, na inilarawan ang Olimpikong Atenas bilang "di-malimutang Palaro na may pangarap".
Ito ay nakatala na si Dr. Rogge ay dating nakapagpahayag na ibabali niya ang nakaugalian sa kanyang talumpati ng pagtatapos bilang Pangulo ng IOC at doon hindi niya gagamitin ang mga wika ng kanyang sinundang Juan Antonio Samaranch, na palagi niyang sinasabing 'ito ay pinakamaganadang palaro sa lahat ng panahon'. Nakapaglarawan ni Dr. Rogge ang Lungsod Salt Lake 2002 bilang "mabunying palaro" at sa kasunod itinuloy pagkatapos ng Atenas 2004 at inilarawan ang Turino 2006 bilang "likas na katangi-tanging palaro".
Ang mga pambansang awit ng Gresya at Tsina ay tinugtog sa seremonya ng paglipat kasabay ang pagtaas ng mga parehong watawat ng mga bansa. Ipinasa ng Pununglungsod ng Atenas, Dora Bakoyianni, ang Olimpikong Watawat sa Pununglungsod ng Beijing, Wang Qishan. Pagkatapos ng maikling pangkulturang pagtatanghal ng mga Tsinong aktor, mananayaw, at mga manunugtog sa ilalim ng direksiyon ng tanyag na Tsinong direktor Zhang Yimou, ipinahayag ni Rogge na ang tapos na ang Palarong Olimpiko.
Isang batang Griyega, Fotini Papaleonidopoulou, ay nagsindi ng simbolikong parol na may Olimpikong Apoy at ipinasa sa mga ibang bata bago "maapula" ang apoy sa kawang sa pamamagitan ng paghipan ng singasing ng apoy.
Ang seremonya ay natapos na may sari-saring pangmusikang pagtatanghal ng mga griyegong mang-aawit, kabilang sina George Dalaras, Haris Alexiou, Anna Vissi, Sakis Rouvas, Eleftheria Arvanitaki, Alkistis Protopsalti, Antonis Remos, Mixalis Xatzigiannis, Marinella at Dimitra Galani, na ang mga libong manlalaro ay dinala ang mga simbolikong dekorasyon sa entablado ng istadyum.
Padron:Maon Punong-abalang bansa (Gresya)